stanford-oval/wikipedia huggingface dataset:
דיסקרטוזיס מולד
מנגנון המחלה

דיסקרטוזיס מולד הוא מחלה גנטית הקשורה לפגיעה בתחזוקת הטלומרים. הטלומרים הם מבנים בקצוות הכרומוזומים המגנים עליהם מפני התפרקות. מוטציות גנטיות גורמות לקיצור מואץ של הטלומרים והופכות את הכרומוזומים לפגיעים יותר לשבירה ואי-יציבות. השפעה זו משמעותית במיוחד בתאים המתחלקים במהירות ובתדירות גבוהה, כמו תאי מערכת הדם. קיצור הטלומרים מוביל לכניסה מוקדמת של התאים למצב של הזדקנות תאית (אנ'), אשר מובילה לפגיעה הרב-מערכתית האופיינית למחלה.
ידועים 18 גנים המעורבים במחלה האחראים ל-75% מהמקרים, כאשר כמחצית מהחולים נושאים שינויים בגנים DKC1, TERT, TERC ו-TINF2, המקודדים לחלבונים החיוניים לפעילות אנזים הטלומראז (אנזים החיוני לשמירה על אורך הטלומרים בתאים מתחלקים) או למרכיבי קומפלקס השלטרין (מבנה חלבוני שתפקידו המרכזי להגן על קצוות הכרומוזומים ולווסת את פעילות הטלומראז). ב-25% מהמקרים לא ידועה המוטציה הגנטית הגורמת למחלה.
דיסקרטוזיס מולד יכול להיות מורש במספר דרכים:
תורשה תלוית-X: נגרמת על ידי מוטציות בגן DKC1 הממוקם על כרומוזום X. זכרים עם מוטציה בכרומוזום X היחיד שלהם יפתחו את המחלה, בעוד שנקבות עם מוטציה באחד מכרומוזומי ה-X שלהן יהיו בדרך כלל נשאיות.
תורשה אוטוזומלית דומיננטית: נגרמת על ידי מוטציות בגנים כמו TERC, TERT ו-TINF2. במקרה זה, מספיק שאחד ההורים יעביר את הגן המוטנטי כדי שהילד יפתח את המחלה.
תורשה אוטוזומלית רצסיבית: נגרמת על ידי מוטציות בגנים כמו NOP10, NHP2 ו-WRAP53. במקרה זה, שני ההורים צריכים להיות נשאים של המוטציה כדי שהילד יפתח את המחלה.
תסמינים

הגם שזוהי מחלה מולדת, התסמינים של דיסקרטוזיס מולד עשויים להופיע בכל שלב מילדות, גיל ההתבגרות או בבגרות. סימנים של ציפורניים דיסטרופיות, למשל, יתפתחו בדרך כלל בין הגילים 5-13 שנים. שלושת התסמינים הבולטים ביותר של המחלה מופיעים בעור, בציפורניים ובפה. בעור מדובר בפריחה דמויות תחרה שלעיתים מוקפת באזורים בהירים יותר, במיוחד בחלק העליון של הגוף - הפנים, הצוואר, החזה והחלק העליון של הזרועות. בנוסף, ייתכנו אזורים אטרופיים של העור, בהם העור דליל יותר ולעיתים שקוף מהרגיל, והרחבת כלי דם קטנים סמוך לפי השטח של העור היוצרת מראה של קווים או נקודות עדינות (טלנגיאקטזיות). הציפורניים גדלות לאט, דקות יחסית, וניתן לראות בהן שינויי צבע או צורות חריגות כגון חריצים אורכיים. סימן אופייני הוא מצב בו העור מהאצבע גדל מעל הציפורן ומכסה חלק ממנה (פטריגיום דורסלי). בתוך הפה נראה כתמים לבנים, בדרך כלל על הלשון (לויקופלקיה ברירית הפה). בנוסף ייתכנו בפה שלפוחיות, ארוזיות ועששת.
המחלה רב מערכתית ויכולה לגרום לבעיות נוספות כגון זיהומים תכופים, עייפות ואנרגיה נמוכה, בעיות דימום, בעיות עיניים ושיניים, קומה נמוכה, דלדול עצם, עיכובים התפתחותיים, אנמיה אפלסטית (מחסור בתאי דם אדומים), תסמונת מיאלודיספלסטית (הפרעות ביצירת או פעולת תאי הדם), סרטני דם כמו לוקמיה וסוגי סרטן אחרים, פיברוזיס (הצטלקות) בריאות או בכבד. כשל של מח העצם מופיע במעל 80% מהמקרים.
קיימת שונות רבה בחומרת המחלה ובגיל הופעת התסמינים, אפילו בין בני משפחה הנושאים את אותה מוטציה.
אבחון

אבחנה של דיסקרטוזיס מולד נשקלת כאשר מופיעים לפחות שניים מארבעת המאפיינים העיקריים: דיסטרופיה של הציפורניים, פיגמנטציה חריגה של העור, לויקופלקיה, וכשל מח עצם. בנוסף, נדרשים לפחות שניים מרשימת התסמינים הנוספים הידועים במחלה. המחלה מתאפיינת במגוון רחב של תסמינים עקב מעורבות של מערכות גוף רבות והופעה הדרגתית שלהם לאורך זמן, לכן הבדיקות האבחוניות תלויות בממצאים הקליניים של כל מטופל באופן אישי. הבדיקות הנפוצות כוללות ספירת דם מלאה (CBC), בדיקת מח עצם, בדיקת אורך טלומרים בלויקוציטים (למשל באמצעות Flow FISH), בדיקת תפקודי ריאה, ובדיקות גנטיות. עם זאת, בכ-25% מהמקרים, הבסיס הגנטי נשאר לא ידוע גם לאחר בדיקת כל הגנים הידועים.
הערות שוליים

1 2 3 4  Dyskeratosis Congenita | Symptoms, Diagnosis & Treatment, Cincinnati Children's Hospital, ‏2023
1 2 3 4 5 6 7  Hemanth Tummala, Amanda Walne, Inderjeet Dokal, The biology and management of dyskeratosis congenita and related disorders of telomeres, Expert Review of Hematology 15, 2022-08-03, עמ' 685–696 doi: 10.1080/17474086.2022.2108784
1 2  Craig Garofola, Ali Nassereddin, Gary P. Gross, Dyskeratosis Congenita, Treasure Island (FL): StatPearls Publishing, 2024
↑  M Soledad Fernández García, Julie Teruya-Feldstein, The diagnosis and treatment of dyskeratosis congenita: a review, Journal of Blood Medicine 5, 2014, עמ' 157–167 doi: 10.2147/JBM.S47437
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
וויסקי בר מוזיאון

| --- | --- |

 מידע כללי
 סוג:  בר 
 כתובת:  תל אביב 
 מדינה:  ישראל 
 בעלים:  רן דור-חי תמיר חכים אמיר עדן מתנאל שלום
 קואורדינטות:  32°04′17″N 34°47′17″E﻿ / ﻿32.07149°N 34.78817°E﻿ / 32.07149; 34.78817
 www.whiskeybm.co.il
 he
 
וויסקי בר מוזיאון הוא בר ויסקי הממוקם במרתפי המבנה ששימש כיקב של שרונה בתל אביב .
הוויסקי בר מוזיאון

הוויסקי בר מוזיאון הוא אחד מחמשת אוספי הוויסקי הגדולים בעולם, הוא מכיל מעל 1500 סוגי ויסקי שכמעט כולם מיועדים לטעימה ושתייה, ולא לתצוגה בלבד, למעט כמה בקבוקי אספנות.
את ההשראה להקמת המקום קיבל רן דור-חי, אחד מהבעלים, מה-Scotch Whisky Experience באדינבורו. הוא ואמיר עדן, שותף נוסף בבעלות, ביקרו במתחם היקב בשרונה, התלהבו, והחליטו להקים בו את המקום שלהם. הם שכרו את האתר וביצעו שיפוץ, שהושפע ממגבלות שימור מבנים חריפות, וארך כשלוש שנים, במהלכם גם רכשו את מלאי בקבוקי הוויסקי הראשון. אותה עת יובאו לארץ כשלוש מאות סוגי ויסקי והם החליטו על מלאי פתיחה של אלף סוגים.
הם מינו כאוצר את גרישה קומושוילי, המשמש גם כמנהל המקצועי של המקום. הבקבוק הנדיר ביותר באוסף הוא מקאלאן שנת 1940 והיקר ביותר גלנמורנג'י פרייד (Glenmorangie Pride), משנת 1978, מחיר מנת ויסקי בת 25 מ"ל ממנו מעל 2,000 ש"ח.
המסעדה הפועלת במקום היא בהשגחת כשרות צהר.
הוויסקי בר מוזיאון > תמונות הוויסקי בר מוזיאון

הירידה לוויסקי בר מוזיאון
תצוגת בקבוקי הוויסקי
תצוגת בקבוקי הוויסקי
ארון הבקבוקים בכניסה
אחד מאזורי הישיבה
היקב של שרונה

בשנת 1871 נוסדה שרונה כארבעה קילומטרים מצפון לעיר יפו על ידי מתיישבים טמפלרים שהיגרו מדרום גרמניה לארץ ישראל והתבססו על חקלאות, ובין השאר גידלו ענבי יין.
את היקב בנה יוהאן למלה לפי תכנון האדריכל תיאודור זנדל, ב-1891 בחלקה הדרומי של המושבה. למבנה המוארך, הבנוי מאבן כורכר, שני גמלונים בגג הרעפים וחלונות עגולים דרכם חדר אור. בחצר מול הבניין פרקו עגלות את הענבים שנבצרו בכרמי שרונה. מתחת ליקב נחפרו שני מרתפים, בהם יושן היין בחביות עץ גדולות. ייצור היין היה הענף החקלאי המרכזי בשרון עד תחילת המאה ה-20 והיקב ייצר לא פחות מ-50 אלף ליטר יין בשנה.
היין שיוצר נשלח בעיקר לגרמניה, שם זכה להצלחה רבה בשם מותג "יין מארץ הקודש". בשנת 1891 נבנה ביישוב מבנה היקב הראשון וכעבור כעשר שנים נבנה מבנה נוסף ממערב לו.
לאחר מלחמת העולם הראשונה ירד ייצור היין, והוא הוחלף במידה רבה בנטיעת מטעי תפוזים. מבנה היקב שימש בתקופות שונות כמפעל לייצור אלכוהול וכבית דפוס עד שגורשו הטמפלרים מישראל במלחמת העולם השנייה.
מנהרה תת-קרקעית, שהתגלתה רק ב-2009, חיברה את היקב למרתפי המזקקה בה מולאו הבקבוקים. במבנה זה הונחו יסודות חיל האוויר הישראלי. במלחמת העצמאות הועברו למרתפי היקב במבצע חשאי 20 מטוסים ישנים, מהם הורכבו 14 מטוסי אוסטר אוטוקרט ("פרימוס"), תוך שימוש בצינורות ברזל, מוטות עץ ויריעות בד. גם הספיטפייר, מטוס הקרב הראשון של חיל האוויר, הורכב בחצר היקב.
בשנים שלאחר מכן פעלה כאן ההוצאה לאור של משרד הביטחון.
בדצמבר 2023 הונצח היקב על בול דואר ישראל ובאתר הדואר נמצא הסבר קצר על ההיסטוריה של היקב.
היקב של שרונה > תמונות היקב ומנהרת הטמפלרים

מבנה היקב
שלט זיכרון לייצור המטוסים
שלט זיכרון אודות יקב
מנהרת הטמפלרים
אולם אחסנה בקצה המנהרה
הערות שוליים

↑  שם המקום נכתב בהכפלת האות ו' בראש המילה
↑   ליעונה מנקלי, בשיתוף וויסקי בר מוזיאון, קסם הוויסקי ממערה טמפלרית עתיקה, באתר TheMarker‏, 2 באוקטובר 2023
↑  אילן לוקאץ', ‏צפו: המנהרות המסתוריות מתחת לת"א, באתר ‏מאקו‏, 28 בדצמבר 2012
↑  רותם בר כהן שרונה – מימי הטמפלרים ועד היום באתר מסע אחר
↑  טובי גולן, שרונה - המושבה הטמפלרית בתל אביב, באתר טיולי, 6 ביוני 2023
↑  שרונה ספור היקב ברחוב דוד אלעזר 27 (116) באתר "טיפ לטריפ"
↑  בולי ראשית תעשיית היין בארץ ישראל - יקב שרונה תל אביב באתר דואר ישראל
פאנג'נדר

פאנג'נדר (באנגלית: Pangender) הוא מגדר א-בינארי המוגדר כבעל יותר ממגדר אחד. פאנג'נדרים יראו את עצמם לעיתים כחברים בכל המגדרים. הקידומת "פאן" היא יוונית, ומשמעותה "הכל". פאנג'נדר הוא סוג של מגדר שלישי, בדומה לביג'נדר, לטריג'נדר או לג'נדרקוויר וייחודיותו הוא אי קבלת ההנחה אודות הבינאריות של המגדרים, תוך בקשה לערער עליה. אינדיבידואלים פאנג'נדריים יעדיפו לעיתים כינויי גוף כוללניים או נייטרליים מבחינה מגדרית, ולא עם כינויי גוף מגדריים (כמו הוא והיא).
בין הבעיות שאיתן יתמודדו אנשים ממגדרים א-בינאריים הוא כיצד והאם להתאים עצמם לציפיות החברה. אחת הדילמות שנובעות מבעיה זו הוא השאלה באיזה חדר שירותים להשתמש בציבור: החדר המתאים לציפיות החברה (הופעה ולבוש גברי מחייבים שימוש בשירותי הגברים, בעוד הופעה ולבוש נשיים מחייבים שימוש בשירותי הנשים), או זה שמתאים לרגשות הפנימיים שלהם.
פאנג'נדר הוא מגדר נזיל אשר נע בן המגדרים הבינארים לאלה שאינם בינארים
ראו גם

פאנסקסואליות
הערות שוליים

1 2  Dictionary. "Pangender."
↑  Richards, C. "Third Genders." The Wiley Blackwell Encyclopedia of Gender and Sexuality Studies. 1–4. 216. 21 April 2016.
↑  Herriott, Todd K. and Halcro, Casey M., "Safe Zone: 101 Training Manual" (2014). Office of Diversity and Equity. Paper 1.
| טרנסג'נדריוּת  |
| --- | --- | --- |
| זהות מגדרית | א-בינארי/ג'נדרקוויר (אג'נדר • ביג'נדר • טריג'נדר • פאנג'נדר) • אנדרוגיני • טרנסג'נדר (אישה טרנסית, גבר טרנס, נוער טרנסג'נדרי) • טרנסקסואליות • מגדר שלישי (בורנשה • נזילות מגדרית • היג'רה • ח'נית' • Two-spirit) • סיסג'נדר • קתואי • פאפאפין |  |
| היסטוריה | מהומות סטונוול • מהומות קפיטריית קומפטון (ארצות הברית) |  |
| בריאות | דיספוריה מגדרית (בילדים) • היריון טרנסג'נדרי • הסרת שיער • התאמה מגדרית (טיפול הורמונלי להתאמה מגדרית • ניתוח להתאמה מגדרית) • ייעוד מגדרי |  |
| זכויות ומשפט | הצהרת האו"ם בדבר נטייה מינית וזהות מגדרית • טרנספוביה (טרנסמיזוגניה • TERF) • אלימות (אלימות נגד להט"ב • Trans panic) |  |
| חברה ותרבות | אירועים (יום הזיכרון הטרנסג'נדרי • יום הנראות הטרנסג'נדרית הבין-לאומי • מצעד הטרנס • שבוע המודעות הטרנסג'נדרי) • אנשים (א-בינארים) • התאבדויות בני נוער • דת (יהדות) • הדגל הטרנסג'נדרי • חרטה • ייצוג במדיה • ספורט |  |
| גישות ותאוריות | ביטוי מגדרי • בינאריות מגדרית • דדניימינג • זהות מגדרית • טרנסמיזוגניה • טרנס-פמיניזם • נון-קונפורמיות מגדרית • סיסג'נדריות • קרוס-דרסינג |  |
| ראו גם | אינטרסקס • מגדר • לימודי מגדר • להט"ב • מין (ייעוד מגדרי) • נטייה מינית |  |
לקטגוריה • לפורטל להט"ב 
ערך זה הוא קצרמרבנושא להט"ב. אתם מוזמנים לתרום לוויקיפדיה ו.
לווסאן

| --- | --- |

 מדינה:  איראן איראן
 פרובינציה:  טהראן
 אוכלוסייה:  ‏
  ‑ בעיר:  18,146 (2016)
 קואורדינטות:  35°49′23″N 51°37′27″E﻿ / ﻿35.82305556°N 51.62416667°E﻿ / 35.82305556; 51.62416667 
  מפת מיקום  מפה מפורטת   (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןלווסאן(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןלווסאן(למפת טהראן רגילה) לווסאן(למפת טהראן מוגדלת) לווסאן  he tabBackground:;tabBorder:#aaa;defaultTab:0;
 
לָוָוסָאן (בפרסית: لواسان, תעתיק מדויק: לואסאן) היא עיר באיזור לוואסאנאת (אנ'), תת מחוז שמיראנאת (אנ') בפרובינציה טהראן, איראן.
בשל מיקומה הגבוה ואיכות האוויר, הפכה העיר למקום מושבם של אנשים אמידים מטהראן וכן ידוענים מרחבי המדינה.
מיקום וגאוגרפיה

העיר לוואסן שוכנת בגובה 1,700 מטרים מעל פני הים, כ-11 קילומטרים צפונית-מזרחית לטהראן, על מורדות אלבורז ושטחה כ-70 קילומטרים רבועים. סביב העיר הרים עם הרבה פסגות מעל 3,000 מטרים.
בשנות ה-60, בזמן שלטונו של השאה מוחמד רזא שאה פהלווי נבנה סכר לתיאן, דרומית מזרחית לעיר ומאגר המים שנוצר הוא אחד המקורות העיקריים למי השתייה בטהראן.
אטימולוגיה

השם של לווסאן הוא מילה פרסית אמצעית שפירושה "ראש ההר של הזריחה", שם המתייחס להר דמאוונד שנמצא ברכס אלבורז האמצעי במזרח האזור.
היסטוריה

במאה ה-19, בתקופת השושלת הקאג'ארית, לווסאן היה יישוב כפרי עם כ-500 בתים.
העיר מחולקת לשני חלקים:
לווסאן הגדולה (Lavasan-e Bozorg). מרכז סחר מפותח (במיוחד אורז ודבש) בשנות ה-50 של המאה ה-20.
לווסאן הקטנה (Lavasan-e Kuchak) שמשכה אליה אנשים אמידים וידוענים בעשורים האחרונים.
דמוגרפיה > שפה ואתניות

ילידי לווסאן הם כספיאנים. הניב המקומי, או השפה העממית, המדוברת הוא שילוב של פרסית ושפות כספיאניות (אנ').
דמוגרפיה > אוכלוסייה

במאה ה-19 היישוב היה כפר גדול כ-500 מבנים ו-200 תושבים. בסוף שנות ה-40 של המאה העשרים מנה הכפר 1,852 תושבים ובשנת 1970 גדלה האוכלוסייה והיישוב הוכרז כרשות מקומית עירונית. במפקד 1996 נמנו בעיירה 10,587 תושבים וב-2011 עלה מספרם ל־15,706 נפש. במפקד שנת 2016 מנתה האוכלוסייה 18,146 איש.
דמוגרפיה > אקלים

האקלים בלווסאן הוא אקלים צחיח למחצה עם השפעות יבשתיות משמעותיות.
הערות שוליים

1 2 3 4 5 6  Encyclopaedia Iranica Foundation, Welcome to Encyclopaedia Iranica, iranicaonline.org (באנגלית)
↑  Encyclopaedia Iranica 2017.
↑  مرکز پژوهشها - ‌ایجاد و تشکیل 3 شهر و 2 بخش و 3 دهستان در شهرستان شمیرانات تابعه استان تهران, web.archive.org, ‏2011-01-09
↑  Lavāsān (Shemirānāt, Tehran, Iran) - Population Statistics, Charts, Map, Location, Weather and Web Information, citypopulation.de, ‏2016
↑  Lavasan climate: Weather Lavasan & temperature by month, en.climate-data.org
רעידת האדמה באמבון (2019)

| --- | --- |

 סוג:  רעידת אדמה
 תאריך התרחשות:  26 בספטמבר 2019
 שעה:  07:46:44 (שעון מקומי)
 משך האסון:  ?
 מגניטודה:  6.5 בסולם מגניטודה לפי מומנט
 עוצמה:  VII. חזקה מאוד בסולם מרקאלי
 מוקד:  אינדונזיה אמבון, אינדונזיה
 צונאמי:   אין
 הרוגים:  41 
 פצועים:  1,578 
 נזק:  1 מיליון רופיה אינדונזית
 קואורדינטות:  3°27′00″S 128°20′49″E﻿ / ﻿3.45°S 128.347°E﻿ / -3.45; 128.347
  (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פרעידת האדמה באמבון(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פרעידת האדמה באמבון
 
רעידת האדמה באמבון הייתה רעידת אדמה שהתרחשה ב-26 בספטמבר 2019 ב-07:46:44 לפי השעון המקומי (25 בספטמבר ב-23:46:44 בשעון UTC). ברעידת אדמה זו נהרגו 41 אנשים ונפצעו 1,578 אנשים. מעל 6,000 בניינים ניזוקו וכ-150,000 איש פונו מבתיהם, רובם מהערים אמבון, סלאהוטו וקאיראטו, בשל רעידות המשנה וחשש הציבור (שלא התממש) שהרעידות יגרמו לצונאמי.
מוקד רעידת האדמה היה כ-42 קילומטר מצפון-מזרח לעיר אמבון, אינדונזיה, ועוצמתה נאמדה ב-6.5. על-פי הסוכנות המטאורולוגית, האקלימית והגיאופיזית של אינדונזיה (BMKG) ו-Global CMT, מנגנון האירוע היה העתק הסטה אופקית בכיוון צפון-דרום או מזרח-מערב. לאחר האירוע ועד 15 בדצמבר 2019 נרשמו 1,009 רעידות משנה, כאשר החזקה שבהן נרשמה ב-12 בנובמבר 2019, בעוצמה 5.2 כ-10 קילומטר מערבית למוקד הראשי.
הערות שוליים

↑  "Gempa magnitudo 6,8 guncang Ambon, 20 orang meninggal dunia" (באנגלית בריטית). 2019-09-26. נבדק ב-2019-09-30.
↑  "Update Gempa Ambon: 39 Orang Tewas dan 1.578 Warga Luka-luka". suara.com (באינדונזית). 2019-10-08. אורכב מ-המקור ב-2019-10-08. נבדק ב-2019-10-08.
↑  Mawardi, Isal. "BNPB: 41 Tewas dan 103 Ribu Orang Masih Mengungsi Akibat Gempa Ambon". detiknews. ארכיון מ-2019-10-20. נבדק ב-2019-10-20.
1 2  D.P. Sahara , A.D. Nugraha, A. Muhari, et al.., Source mechanism and triggered large aftershocks of the Mw 6.5 Ambon, Indonesia earthquake, Tectonophysics 799, 2021, עמ' 228709 doi: 10.1016/j.tecto.2020.228709
ערך זה הוא קצרמרבנושא רעידות אדמה ובנושא גאוגרפיה של אינדונזיה. אתם מוזמנים לתרום לוויקיפדיה ו.
ממשלת ניו זילנד

| --- | --- |
 סמל ניו זילנדסמל ניו זילנד

בניין הכוורת בוילינגטון,   מקום מושבה של הממשלה הניו זילנדית
 מידע כללי
 מדינה:  ניו זילנד ניו זילנד
 תחום שיפוט:  ניו זילנד 
 תאריך הקמה:  1852
 מטה מרכזי:  הכוורת, ולינגטון
 www.govt.nz
 
ממשלת ניו זילנד (במאורית: Te Kāwanatanga o Aotearoa; באנגלית: Government of New Zealand, או New Zealand Government; המכונה רשמית בשם ממשלת הוד מלכותו בניו זילנד) הוא גוף הניהול האדמיניסטרטיבי הבכיר בניו זילנד. כברוב הדמוקרטיות הפרלמנטריות, המונח "ממשלה" מתייחס בעיקר לרשות המבצעת, וליתר דיוק לקבינט המכוון את הרשות המבצעת. על פי עיקרון זה, הממשלה פועלת בכפיפות למלכה ובכפוף לתמיכת בית הנבחרים.
הסמכות המיניסטריאלית מפוזרת בין השרים, שכולם מושבעים בפני המחוקק, בית הנבחרים והם מוסרים לו דין וחשבון על פעולותיהם. קבינט ממשלת ניו זילנד בו חברים שרים בכירים (בדרך כלל כעשרים מהם) מהווים גוף קולקטיבי לקבלת החלטות והוא המכונה הממשלה. בראשותה עומד ראש הממשלה (כיום זהו כריסטופר לקסון). עוד כמה שרים (בדרך כלל שר זוטר) הם חלק ממועצת המנהלים אבל הם מחוץ לקבינט. לרוב השרים יש תיק בעל אחריות ספציפית כגון מחלקות או תחומי מדיניות, אם כי לפעמים ממונים גם שרים ללא תיק.
תפקיד ראש הממשלה שייך למי שקיבל את תמי
כת רוב חברי בית הנבחרים. העמדה נקבעת גם על ידי מספר גורמים נוספים, כגון הסכמי תמיכה בין הצדדים וקולות מנהיגות פנימיים במפלגה שמובילה את הממשלה. ראש הממשלה ושרים אחרים ממונים רשמית על ידי המושל הכללי (שהוא נציג המלכה בניו זילנד). בפועל, המושל הכללי פועל בעצת ראש הממשלה במינוי השרים.
טרמינולוגיה

המונח "ממשלת ניו זילנד" יכול להיות בעל מספר משמעויות שונות. במובן הרחב שלה, זה יכול להתייחס באופן קולקטיבי לשלושת הענפים המסורתיים של הממשלה - הרשות המבצעת, הרשות המחוקקת (המלכה בפרלמנט ובית הנבחרים) והרשות השופטת (בית המשפט העליון ובתי המשפט הכפופים). כל סניף פועל בנפרד מהאחרים בהסדר המתואר כ"הפרדת רשויות".
המונח באופן נפוץ יותר משמש לתיאור חברי הפרלמנט המשתייכים למפלגה פוליטית מסוימת (או קואליציה של מפלגות) עם מספר גדול של מושבים די כדי לזכות בקולות חשובים (למשל בהצבעת התקציב מדי שנה). המפלגה הגדולה או הקואליציה הגדולה מרכיבה את הממשלה - זו התחושה המיועדת כאשר נאמר שמפלגה פוליטית "מעצבת את הממשלה". חוק החוקה 1986, החלק העיקרי בחוקה ניו זילנד, ממקם את הממשלה המבצעת במועצת המנהלים, אשר יכולה לכלול גם שרים מחוץ לקבינט.
הענף הביצועי של בנייני הפרלמנט בניו זילנד, המכונה בדרך כלל "הכוורת" בשל צורת המבנה, מאכלס רבים ממשרדי הממשלה והוא גם מהווה את מושב ומקום מפגש הממשלה. לכן השם כוורת משמש לעיתים באופן מטונימי לתיאור ממשלת ניו זילנד, כפי שהבית הלבן משמש לתיאור הנשיא האמריקאי.
הערות שוליים

↑  "Seal of New Zealand Act 1977" (בNew Zealand English). Parliamentary Counsel Office. ארכיון מ-17 באוגוסט 2017. נבדק ב-30 באפריל 2017. {{cite web}}:  (עזרה)
↑  "How government works". New Zealand Government. ארכיון מ-15 באפריל 2017. נבדק ב-7 בדצמבר 2016. {{cite web}}:  (עזרה)
↑  Sir Kenneth Keith, quoted in the Cabinet Manual (אורכב 09.10.1999 בארכיון Wayback Machine)
1 2 3  "Constitution Act 1986 No 114 (as at 17 May 2005), Public Act – New Zealand Legislation". Parliamentary Counsel Office. אורכב מ-המקור ב-2016-12-23. נבדק ב-7 בדצמבר 2016. {{cite web}}:  (עזרה)
↑  "Our system of government" (באנגלית). New Zealand Parliament. ארכיון מ-8 במרץ 2017. נבדק ב-30 באפריל 2017. {{cite web}}:  (עזרה)
1 2  "Glossary of Constitutional Terms". New Zealand Constitutional Advisory Panel. אורכב מ-המקור ב-2017-04-06. נבדק ב-1 במאי 2017. {{cite web}}:  (עזרה)
↑  "New Zealand's Central Government | New Zealand Now". New Zealand Now (באנגלית). Ministry of Business, Innovation and Employment. ארכיון מ-22 באפריל 2017. נבדק ב-30 באפריל 2017. {{cite web}}:  (עזרה)
↑  "So who gets to become the Government?" (PDF). Electoral Commission New Zealand. אורכב מ-המקור (PDF) ב-2017-05-02. נבדק ב-30 באפריל 2017. {{cite web}}:  (עזרה)
↑  "Ministerial List" (בNew Zealand English). Department of the Prime Minister and Cabinet. ארכיון מ-17 במאי 2017. נבדק ב-30 באפריל 2017. {{cite web}}:  (עזרה)
↑  "The Beehive – Executive Wing". New Zealand Parliament. ארכיון מ-10 באוקטובר 2017. נבדק ב-1 במאי 2017. {{cite web}}:  (עזרה)
↑  "the definition of beehive". Dictionary.com. ארכיון מ-6 באפריל 2017. נבדק ב-1 במאי 2017. {{cite web}}:  (עזרה)
| --- | --- |
בקרת זהויות :  ISNI: 0000 0004 0370 2147  TePapa: 7207
זימקס

| --- | --- |
 מפתח:  Ken Moore
 מחזור חיים:  1990–הווה (כ־34 שנים)
 מערכת הפעלה:  Microsoft Windows
 קטגוריה:  עיצוב ותכנון מערכות תאורה תכנון וניתוח מערכות הדמיה אופטית
 www.radiantzemax.com
 
זימקס (באנגלית: Zemax) היא תוכנת מחשב המיועדת לתכנון אופטי. התוכנה משווקת בידי חברת ראדיאנט זימקס (Radiant Zemax), ונכתבה החל משנת 1988.
באמצעות התוכנה ניתן לתכנן מערכות אופטיות שונות, ובפרט מערכות של עדשות, מראות ותאורות. התוכנה מאפשרת תכן עוקב (sequential) כמו גם תכן לא עוקב, ואפיונים אופטיים שונים של מערכות אופטיות כגון פונקציית תמסורת אופטית ועוד.
בשנת 2016 שונה שם התוכנה מ-Zemax ל-OpticStudio.
בשנת 2021 נקנתה Zemax על ידי חברת Ansys.
הערות שוליים

↑  Zemax closing, investors.ansys.com (באנגלית)
What Have They Done to My Song Ma

| --- | --- |
 סינגל בביצוע מלאני
 מתוך האלבום Candles in the Rain
 יצא לאור:  1970 
 סוגה:  מוזיקת פופ 
 אורך:  2:26
 חברת תקליטים:  בודהה רקורדס 
 
"What Have They Done to My Song Ma" (בעברית: "מה הם עשו לשירי אמא") הוא שיר מאת הזמרת מלאני. השיר יצא בשנת 1970 על תקליטון כבי-סייד של הסינגל "רובי טיוזדיי" ונכלל באלבום "Candles in the Rain". השיר הגיע למקום התשיעי במצעד הסינגלים הבריטי (1970–1979) ושהה שם שלושה שבועות.
זמרים אחרים הקליטו את השיר בשם "Look What They've Done To My Song Ma" לפי השורה הראשונה של השיר. שם זה מופיע גם באתר הרשמי של מלאני.
גרסאות כיסוי

השחקנית הישראלית דליה לביא הקליטה גרסה בגרמנית של השיר ב-1971.
השיר תורגם לעברית על ידי תרצה אתר תחת השם "שוב אני כאן" ובוצע על ידי חוה אלברשטיין, והוא מופיע באלבומה חוה אלברשטיין בתוכנית יחיד (2).
ב-1972 הקליט ריי צ'ארלס גרסת כיסוי של השיר (בשם "Look What They've Done to My Song, Ma"). עוד ביצעו גרסאות כיסוי של השיר אמנים רבים בהם נינה סימון, המשחרים החדשים, דלידה, בילי ג'ו ספירס, זמרת מצ'כוסלובקיה הלנה וונדרקובה הקליטה ב-1971 שיר בשם "Kam zmizel ten starý song" עם מילים בצ'כית, הזמרת ז'אנט הקליטה ב-1973 גרסה באנגלית ובצרפתית. להקת הרוק היוגוסלבית Bajaga i Instruktori ביצעה גרסת כיסוי עם מילים בסרבית בשם "Vidi šta sam ti uradio od pesme, mama" שיצאה בשנת 1985.
בשנות ה-70 של המאה ה-20 היה השיר בסיס לפרסומת של סבון Lifebuoy, ובשנות השמונים של המאה העשרים שימש השיר כפרסומת לרמדה אין ("Look what they've done to Ramada"), ולדגנים Oatmeal Crisp. באוקטובר 2012 הוציאה מיילי סיירוס וידאו עם גרסה אקוסטית לשיר בסדרת ההופעות שלה Backyard Sessions. ב-2015 הצטרפה אליה מלאני לדואט של השיר בנוסף לשיר "Peace Will Come (According to Plan)".
הערות שוליים

↑  "MELANIE - full Official Chart History - Official Charts Company". Officialcharts.com. נבדק ב-26 באוקטובר 2018. {{cite web}}:  (עזרה)
↑  "Look What They've Done to My Song, Ma" discographical search results at 45cat.com, retrieved February 8, 2019
↑  "Music" page at Melanie's website, retrieved February 8, 2019
1 2  "Happy Hippie Presents: Look What They've Done to My Song Ma (Performed by Miley Cyrus &..." YouTube. 12 במאי 2015. {{cite web}}:  (עזרה)
| --- | --- |
בקרת זהויות :  MusicBrainz release group: 99d09bcb-9512-49f7-adfd-76922b6fc432  MusicBrainz work: e5c39aba-4732-313b-b990-ba60b1cd78fb
דניאל סטירס

דניאל סטירס (באנגלית: Daniel Steres; נולד ב-11 בנובמבר 1990) הוא כדורגלן אמריקאי-יהודי המשחק ביוסטון דינמו בעמדת הבלם.
קריירה

סטירס נולד בברבנק, קליפורניה שבארצות הברית למשפחה יהודית. בצעירותו שיחק בנבחרת הכדורגל של תיכון קלאבאסאס בו למד והשתתף שלוש פעמים עם נבחרת ארצות הברית במשחקי המכביה. הוא לוקח חלק ב-Jewish Community Center (JCC). בשנת 2008 הצטרף לקבוצת הכדורגל של מכללת סן דייגו סטייט אצטקס בה שיחק 3 שנים.
בדראפט 2012 נבחר במקום ה-28 על ידי צ'יבאס ארצות הברית אך בסופו של דבר לא הצטרף לקבוצה. ב-23 ביוני 2012 הצטרף לסיאטל סאונדרס. כעבור חצי שנה הצטרף לוילמינגטון האמרהדס בה היה מלך שערי הקבוצה עם 7 שערים על אף היותו בלם ובסיום העונה נבחר לשחקן העונה בליגת העל של צפון אמריקה.
בתום העונה הצטרף לקבוצת המילואים של לוס אנג'לס גלאקסי בה שיחק שתי עונות. בעונת 2016 הצטרף לקבוצה הבכירה של המועדון ב-MLS.
תאוריות הקשר על תעשיית התרופות

תאוריות הקשר על תעשיית התרופות הן תיאוריות קונספירציה לפיהן חברות התרופות ובמיוחד תאגידים גדולים מסתירים טיפולים יעילים או גורמים להחמרה של מגוון רחב של מחלות כדי להעלות את הרווחיות שלהם או למטרות אחרות.
לפי תיאוריות כאלה הממסד משרת את תאגידי התרופות ומונע הפצה של תרופות אלטרנטיביות וטבעיות לבעיות בריאות, ומונע קידום של אורח חיים בריא. כמו כן טוענים תומכי תאוריות הקשר שתרופות לטיפול במחלות דוגמת איידס אינן יעילות ואף מזיקות, שתרופה לכל סוגי הסרטן התגלתה אך מוסתרת מהציבור, וכן שחיסוני COVID-19 אינם יעילים וכי קיימות תרופות נגד הנגיף. ברוב המקרים תיאוריות הקונספירציה האשימו את החיפוש של חברות התרופות אחר רווחים.
חוקרים הראו שטענות רבות מסוג זה הן שגויות, אך גם שחלק מהביקורת על תעשיית התרופות היא לגיטימית.